เบย์เบลด ศึกลูกข่างสะท้านฟ้า

เบย์เบลด ศึกลูกข่างสะท้านฟ้า หรือ บาคุเท็นชู๊ต เบย์เบลด (Bakuten Shūto Beiburedo) ในภาษาญี่ปุ่น เป็นอนิเมะทางโทรทัศน์ในประเทศญี่ปุ่น ที่นำมังงะที่มาจากเรื่อง เบย์เบลด ลูกข่างทะยานฟ้า ที่เป็นผลงานของ ทาคาโอะ อาโอกิ มาทำเป็นรูปแบบอนิเมชั่น

**ภาพรวม**
เป็นผลงานที่นำอ้างอิงมาจากของเล่น เบย์เบลด ของเล่นที่มีลักษณะมาจากเบโกมะ ที่วางจำหน่ายโดยบริษัท ทาคาระ อนิเมะโทรทัศน์เรื่องนี้นำเสนอเรื่องราวของเหล่าเด็กชายที่มุ่งมั่นที่จะเป็นผู้เล่นอันดับโลก และยังเคยถูกสร้างเป็นภาพยนตร์เมื่อปี ค.ศ. 2002 อีกด้วย
ออกอากาศครั้งแรกเมื่อวันที่ 8 มกราคม ค.ศ. 2001 จนถึงวันที่ 29 ธันวาคม ค.ศ. 2003 ออกอากาศทางสถานีในเครือทีวีโตเกียว โดยมีระยะการออกอากาศเป็นเวลาถึง 3 ปี
ในช่วงแรกเนื้อหาของอนิเมะมีการเล่าเรื่องที่อ้างอิงมาจากมังงะต้นฉบับ จนกระทั่งตอนที่ 8 ของภาคแรกเป็นต้นไป เนื้อหาของเรื่องจะเป็นเรื่องราวเฉพาะในอนิเมะเท่านั้น นอกจากนี้ยังมีความแตกต่างจากมังงะตั้งแต่คาร์แรคเตอร์และดีไซน์ของตัวละครที่ปรากฏที่ต่างกันรวมถึงชื่อปรากฏในเรื่อง

**ชื่อเรื่อง**
 บาคุเท็นชู๊ต เบย์เบลด (Bakuten Shūto Beiburedo)
ออกอากาศครั้งแรกเมื่อวันที่ 8 มกราคม ค.ศ. 2001 ถึงวันที่ 24 ธันวาคม ค.ศ. 2001 ผลิตโดยสตูดิโอแมดเฮาส์
ในประเทศไทยชื่อเรื่องคือ เบย์เบลด ศึกลูกข่างสะท้านฟ้า ส่วนชื่อเรื่องในต่างประเทศคือ เบย์เบลด (Beyblade)- บาคุเท็นชู๊ต เบย์เบลด 2002 (Bakuten Shūto Beiburedo 2002)
ออกอากาศครั้งแรกเมื่อวันที่ 7 มกราคม ค.ศ. 2002 ถึงวันที่ 30 ธันวาคม ค.ศ. 2002 ผลิตโดยสตูดิโอนิปปอนอนิมีเดีย
ในประเทศไทยชื่อเรื่องคือ เบย์เบลด ศึกลูกข่างสะท้านฟ้า ภาค 2 ส่วนชื่อเรื่องในต่างประเทศคือ เบย์เบลด วีฟอร์ซ (Beyblade V-Force)- บาคุเท็นชู๊ต เบย์เบลด G รีโวลูชัน (Bakuten Shūto Beiburedo G Reboryūshon)
ออกอากาศครั้งแรกเมื่อวันที่ 6 มกราคม ค.ศ. 2003 ถึงวันที่ 29 ธันวาคม ค.ศ. 2003 ผลิตโดยสตูดิโอนิปปอนอนิมีเดีย
ในประเทศไทยชื่อเรื่องคือ เบย์เบลด ภาค 3 ศึกอวสานลูกข่างสายฟ้า ส่วนชื่อเรื่องในต่างประเทศคือ เบย์เบลด จีรีโวลูชัน (Beyblade G-Revolution)

**ตัวละคร**

**ตัวละครหลัก**

**ทีมญี่ปุ่น (ทีม BBA, G รีโวลูชันส์, BBA รีโวลูชัน)**
คิโนมิยะ  ทาคาโอะ (木ノ宮タカオ)
 ตัวเอกของเรื่อง นักสู้เบลดเดอร์อันดับ 1 เป็นคนนิสัยหัวรั้นนิดๆ สมัยก่อนคุณแม่ของทาคาโอะได้เสียชีวิตไปตั้งแต่เขายังเล็ก ส่วนพ่อกับพี่ชายก็ออกเดินทางไปทำงานโบราณคดีที่อื่น ปัจจุบันอาศัยอยู่กับคุณปู่ของเขา ที่บ้านมีโรงฝึกดาบ เพราะฉะนั้นจึงต้องฝึกดาบมาแต่เล็ก เขาจึงอาศัยเทคนิคการชูตเบย์มาจากการฝึกดาบ ครั้งแรกที่ปรากฏตัวเขาตั้งใจจะสู้กับอากิระ แต่ระหว่างนั้นอากิระถูกคนของชาร์คคิลเลอร์ที่ชื่อ ฮิรุตะเล่นงาน ทาคาโอะจึงจะท้าสู้กับฮิรุตะ เขาจึงได้รับความช่วยเหลือจากเคียวจูและด้วยการฝึกของเขาเอง เมื่อแข่งกับฮิรุตะเขาจึงสามารถเอาชนะฮิรุตะได้สำเร็จ ทาคาโอะซึ่งมีพรสวรรค์ด้านเบย์เบลด ทำให้เขากลายมาเป็นแชมป์โลกสามสมัยติดๆกัน
เบย์เบลดประจำตัวคือ ดรากูน ที่มีต้นแบบมาจาก มังกรฟ้า
*ดรากูน กริปแอ็คแท็คเกอร์ (ドラグーン グリップアタッカー)
*ดรากูน S (ドラグーンS, ดรากูนสตอร์ม)
*ดรากูน F (ドラグーンF, ดรากูนแฟนธอม)
*ดรากูน V (ドラグーンV, ดรากูนวิกตอรี่)
*ดรากูน V2 (ドラグーンV2, ดรากูนวิกตอรี่ทู)
*ดรากูน G (ドラグーンG, ดรากูนกาแล็คซี่)
*ดรากูน GT (ドラグーンGT, ดรากูนกาแล็คซี่เทอร์โบ)
*ดรากูน MS (ドラグーンMS, ดรากูนเมทัลสตอร์ม)
*ดรากูน MS อัลติเมทเวอร์ชัน (ドラグーンMS アルティメットバージョン, ดรากูนเมทัลสตอร์ม อัลติเมทเวอร์ชัน)
ฮิวาตาริ ไค (火渡カイ)
 นักสู้เบลดเดอร์อันดับ 2 เป็นผู้ที่มีนิสัยเย็นชา  สุขุม รอบคอบมาก อีกทั้งยังเป็นคุณชายที่ทางบ้านฐานะเรียกว่าเป็นระดับอภิมหาเศรษฐีเลยทีเดียว เขาเป็นนักเล่นที่เก่งกาจ จนก่อตั้งแก๊งเบลดเดอร์ที่เรียกกันว่า ชาร์คคิลเลอร์ การ์ตูนในภาค 3ถอนตัวจากทีม BBA ไปอยู่กับทีมNeo Borgเพื่อจะได้สู้กับทาคาโอะอีกครั้งแต่ก็แพ้ในที่สุด
เบย์เบลดประจำตัวคือ แดรนเซอร์ ที่มีต้นแบบมาจาก หงส์ไฟ
*แดรนเซอร์ (ドランザー)
*แดรนเซอร์ S (ドランザーS, แดรนเซอร์สไปรัล)
*แดรนเซอร์ F (ドランザーF, แดรนเซอร์เฟรม)
*แดรนเซอร์ V (ドランザーV, แดรนเซอร์โวลเคโน)
*แดรนเซอร์ V2 (ドランザーV2, แดรนเซอร์โวลเคโนทู)
*แดรนเซอร์ G (ドランザーG, แดรนเซอร์ กิ๊กส์)
*แดรนเซอร์ GT (ドランザーGT, แดรนเซอร์กิ๊กส์เทอร์โบ)
*แดรนเซอร์ MS (ドランザーMS, แดรนเซอร์เมทัลสไปรัล)
มิซึฮาระ แม็กซ์ (水原マックス)
 แม็กซ์เป็นลูกครึ่งอเมริกันและญี่ปุ่น เป็นคนร่าเริง ยิ้มแย้มเสมอ ที่บ้านเป็นร้านรับซ่อม-ขายเบย์เบลด คุณแม่ของแม็กซ์ออกจากบ้านไปเพราะต้องไปเป็นศาสตราจารย์ที่ศูนย์วิจัยเบย์เบลด ในภาค 3 ถอนตัวจากทีม BBA ไปอยู่กับทีม PPB ออลสตาร์ส
เบย์เบลดประจำตัวคือ ดราเชล ที่มีต้นแบบมาจาก เต่าดำ
*โปรโตเชล (プロトシェル)
*ดราเชล เมทัลบอลดีเฟนเซอร์ (ドラシエル メタルボールディフェンサー)
*ดราเชล S (ドラシエルS, ดราเชลชิลด์)
*ดราเชล F (ドラシエルF, ดราเชลฟอร์เรส)
*ดราเชล V (ドラシエルV, ดราเชลไวเปอร์)
*ดราเชล V2 (ドラシエルV2, ดราเชลไวเปอร์ทู)
*ดราเชล G (ドラシエルG, ดราเชลกราวิตี้)
*ดราเชล MS (ドラシエルMS, ดราเชลเมทัลชิลด์)
คน เรย์ (金李)
 เรย์เป็นเด็กหนุ่มชาวจีนจากหมู่บ้านพยัคฆ์ขาว  ด้วยความสามารถของเขา ทำให้เขาได้รับให้เป็นหัวหน้าเผ่าคนต่อไป แต่เพราะความที่อยากจะเห็นโลกกว้างเพื่อจะได้แกร่งขึ้น เขาจึงออกจากหมู่บ้านเพื่อฝึกฝนตนเองและฝีมือการเล่นเบย์เบลด ในภาค 3 ถอนตัวจากทีม BBA ไปอยู่กับทีมไปฟูส์
เบย์เบลดประจำตัวคือ ไดรเกอร์ ที่มีต้นแบบมาจาก เสือขาว
*ไดรเกอร์ S (ドライガーS, ไดรเกอร์สแลช)
*ไดรเกอร์ F (ドライガーF, ไดรเกอร์แฟงค์)
*ไดรเกอร์ V (ドライガーV, ไดรเกอร์วัลแคน)
*ไดรเกอร์ V2 (ドライガーV2, ไดรเกอร์วัลแคนทู)
*ไดรเกอร์ G (ドライガーG, ไดรเกอร์แก็ตลิ่ง)
*ไดรเกอร์ MS (ドライガーMS, ไดรเกอร์เมทัลสแลช)
เคียวจู (キョウジュ) / เคียวจู มานาบุ (才媛マナブ)
 เคียวจูเป็นนักวิจัยเกี่ยวกับเบย์เบลด เขาคอยเก็บข้อมูลการต่อสู้ต่างๆ เพื่อมาปรับปรุงในการแข่งเบย์เบลดต่างๆ ให้กับทีม BBA
เบย์เบลดประจำตัวคือ ไอสไตน์
ทาจิบานะ ฮิโรมิ (立花ヒロミ)
ตัวละครออริจินัลอนิเมะของภาค 2002 เป็นผู้จัดการทีม BBA ซึ่งสามารถมองเห็นสัตว์ในตำนาน
ซึเมะรากิ ไดจิ (皇大地)
เด็กชายจากชาวเขาที่ได้เบย์เบลดไกอาดรากูนที่มาจากพ่อก่อนที่จะเสียชีวิต เขาพยายามที่จะเอาชนะทาคาโอะหลายต่อหลายแต่ก็แพ้ทุกครั้ง มีนิสัยคล้ายกับทาคาโอะ หลังจากที่ไค, เรย์ และแม็กซ์ออกจากทีมไป ทาคาโอะจึงต้องเลือกไดจิมาเป็นคู่หูคนใหม่
เบย์เบลดประจำตัวคือ ไกอาดรากูน ทีมีต้นแบบมาจาก มังกรทอง
*ไกอาดรากูน (ガイアドラグーン)
*ไกอาดรากูน V (ガイアドラグーンV, ไกอาดรากูนเวิสต์)
*ไกอาดรากูน G (ガイアドラグーンG, ไกอาดรากูนเกรท)
*ไกอาดรากูน MS (ガイアドラグーンMS, ไกอาดรากูนเมทัลสไปค์)
ชิปปู โนะ จิน (疾風のジン, ลมกรดจิน) / คิโนมิยะ ฮิโตชิ (木ノ宮仁)
พี่ชายของทาคาโอะ ปรากฏตัวในภาค G รีโวลูชัน เป็นโค้ชของทีม BBA มีฝีมือเบย์เบลดที่ยอดเยี่ยม และน่ากลัวที่สุด ซึ่งแม้แต่เรย์กับทาคาโอะก็เคยแพ้เขามาแล้ว
เบย์เบลดประจำตัวคือ เมทัลไดรเกอร์ (メタルドライガー)

**ผู้ใหญ่ที่เกี่ยวข้อง**
คิโนมิยะ ริวโนะสุเกะ (木ノ宮龍之介)
ปู่ของทาคาโอะ
ประธานไดเท็นจิ (大転寺会長)
มีชื่อจริงคือ ไดเท็นจิ โคโกโร่ (大転寺小五郎)
เบลดเดอร์ DJ (ブレーダーDJ)
มิซึฮาระ ทาโร่ (水原太郎)
พ่อของแม็กซ์

**ตัวละครที่ปรากฏตัวใน เบย์เบลด ศึกลูกข่างสะท้านฟ้า**

**ทีมจีน (เผ่าพยัคฆ์ขาว)**
เฉิน ไร (チェン・ライ) 
เด็กหนุ่มผู้เป็นเสมือนพี่น้องของเรย์ เขายอมรับเรย์ในฐานะคู่ต่อสู้ที่เก่งกว่า แต่ก็เกิดเข้าใจผิดในตัวเรย์ที่หนีออกจากหมู่บ้าน ทำให้เกิดความแค้นใจ (ในภาคแรก)จนฝึกฝนเบย์เบลดเป็นอาจิณ เมื่อถึงคราวได้เจอเรย์อีกครั้ง เขาจึงเข้าแข่งขันระดับเอเชียด้วย เพื่อที่จะชิงสัตว์ในตำนานของเรย์ เบย์เบลดของไรคือ "กัลเลี้ยม" (ガルオン) สัตว์ในตำนานคือ สิงห์ดำ
เฉิน เหมา (チェン・マオ)
น้องสาวของไร เด็กสาวผู้หลงรักเรย์มาตั้งแต่เด็กๆ แต่เมื่อเรย์หนีไป ทำให้เธอต้องอยู่คนละฝั่งกับเขา(ในภาคแรก)และสนับสนุนไรที่จะชิงสัตว์ในตำนานของเรย์มา เบย์เบลดของเธอคือ "กัลคุส" (ガルクス) ส่วนสัตว์ในตำนานคือ นางแมวป่า หรือ นางแมวภูเขา
กิกิ (キキ)
เด็กหนุ่มหนึ่งในกลุ่มของพยัคฆ์ขาวที่แอบชอบมาโอะ ทว่ามาโอะกลับมีใจให้เรย์มาโดยตลอด ทำให้เขาอิจฉาและหาทางจะเอาชนะเรย์เพียงลำพังอยู่หลายรอบ และใช้วิธีสกปรกอย่างการผลักหินขวางทางรถเพื่อให้เรย์กับทาคาโอะไปแข่งไม่ทัน เบย์เบลดของเขาคือ กัลมาน (ガルマーン) และสัตวในตำนานคือ หนุมาน หรือ ลิงลม
เกา (ガオウ)
หนึ่งในกลุ่มของเผ่าพยัคฆ์ ร่างกายสูงใหญ่และมีกำลังในการทำลายล้างในยามเล่นเบย์เบลดอย่างมหาศาล เบย์เบลดของเขาคือ กรีสลี่ (ガルズリー) และมีสัตว์ในตำนานคือ พญาหมี หรือ หมีจ้าวภูผา
ผู้เฒ่าทาโอะ (老師タオ)

**ทีมอเมริกา (PPB)**
ตัวแทนทีมชาติอเมริกา มีชื่อเต็มว่า Power Project of Beyblade (พาวเวอร์โปรเจ็กต์ออฟเบย์เบลด)
ไมเคิล โซมาส (マイケル・ソマーズ)
หัวหน้าทีม PPB เขาคือนักเบสบอลที่มีความสามารถมาก ใจเย็น และรอบคอบ แต่กระนั้นก็เป็นคนขี้เล่น และเป็นที่ชื่นชอบของสาวๆ เขาเป็นคนมีความมั่นใจสูงและเซนส์ดีเป็นเลิศ ปรกติไมเคิ่ล จะขว้างบอลด้วยมือซ้าย แต่จริงๆแล้วเขาถนัดขวา ซึ่งถ้าไมเคิ่ลใช้มือขวาในการชูสนั้นคือพลังสูงสุดของเขา และเข้ายังเป็นคู่ปรับของ ไรอีกด้วย มีเบย์เบลดชื่อว่า ไทรเกิล
เอ็ดดี้ สมิธ (エディ・スミス)
นักบาสเก็ตบอล NBA เป็นนักสู้เบย์เบลดที่คล่องแคล่ว และฝีมือดีมากคนหนึ่ง สามารถเอาชนะเรย์ได้ภายในเวลาสั่นๆ มีเบย์เบลดชื่อว่า ไทรปิโอ
เอมิลี่ วัตสัน (エミリー・ワトソン)
นักเทนนิสหญิง เป็นสมองของทีมPPB แต่มีฝีมือเบย์เบลดที่ยอดเยี่ยม สามารถเอาชนะแม็กได้ มีเบย์เบลดชื่อว่า ไทรเกเตอร์
สตีฟ (スティーブ)
นักอเมริกาฟุตบอล มีพลังโจมตีสูง แต่ใจร้อนและชอบใช้กำลัง ในการแข่งจึงไม่รู้ทันเกมส์ มีเบย์เบลดชื่อว่า ไทรฮอร์น
อิซึฮาระ จูดี้ (水原ジュディ)
แม่ของแม็กซ์ ทำงานเป็นอธิบดีของศูนย์วิจัย PPB
เลขา ดั๊กลัส (ダグラス長官)
เจฟฟ์ แม็คเคนซี่ (ジェフ・マッケンジー)
โทนี่ (トニー)
แอนดี้ (アンディ)

**ทีมยูโร**
ราฟ ยูเกนส์ (ラルフ・ユルゲンス)
 หัวหน้าทีมยูโร ลูกขุนนางเก่าตระกูลยูเกนส์แห่งประเทศเยอรมนี ซึ่งเคยมีอำนาจรุ่นเรืองมากในสมัยก่อน และในปัจจุบันก็ถือว่าเป็นเศรษฐีที่มั่งคังและทรงอิทธิพลมากตระกูลหนึ่งในเยอรมนี เขาพบกับทาคาโอะครั้งแรกบนเรือสำราญ ซึ่งทีแรกเขาไม่สนใจจะสู้กับทาคาโอะ แต่หลังจากที่สมาชิกในทีมของเขา โอลิเวอร์ และ ชองคาโล รบเร้า เขาจึงจัดสเตเดียมขนาดใหญ่ที่จุคนเป็นจำนวนมากเพื่อมาชมการแข่งระหว่างทีมยูโรและทีมบีบีเอ เบย์เบลดของเขาคือ "กริฟฟอน" (グリフォン)
จอห์นนี่ แมคเกรเกอร์ (ジョニー・マクレガー)
 เด็กหนุ่มลูกขุนนางชาวอังกฤษ ซึ่งตระกูลของเขาใหญ่โตระดับที่ถือเป็นคนสนิทของพระราชินีเลยทีเดียว เขาเป็นคนที่หยิ่งทะนงมาก ครั้งแรกที่ปรากฏตัว เขาปาถุงมือใส่ไคเพื่อเป็นการท้าสู้ ซึ่งทีแรกไคไม่ได้สนใจจะสู้ด้วย แต่ทั้งสองก็สู้กันจนได้บ้านปราสาทของราฟ ซึ่งไคแพ้ให้เขาในตอนนั้น และแค้นใจมาก ส่วนจอห์นนี่แม้ว่าจะชนะได้แต่ก็รู้สึกว่าเป็นการชนะที่ไม่ง่ายเหมือนที่แล้วๆมา ทำให้เขาข้างคาใจ และต้องสู้กับไคอีกครั้งนึงอย่างเป็นทางการ คราวนี้จอห์นนี่เป็นฝ่ายแพ้ เบย์เบลดของเขาคือ "ซาลามานริออน" (サラマンダー)
โอลิเวอร์ โปลันเช่ (オリビエ・ポーランジェ)
 เด็กหนุ่มลูกเศรษฐีชาวฝรั่งเศส นอกจากจะเป็นเบลดเดอร์อันดับหนึ่งของฝรั่งเศสแล้ว เขายังเป็นพ่อครัวชั้นครูที่มีร้านอาหารเป็นของตัวเองอีกต่างหาก เขาปรากฏตัวครั้งแรกตอนที่พวกทาคาโอะต่อสู้กับทีมฮูที่หอไอเฟล การปรากฏตัวของเขาในครั้งนั้นทำให้พวกทีมบีบีเออยากจะหาตัวเขาให้เจอ โดยเฉพาะอย่างยิ่งทาคาโอะที่อยากจะแข่งกับเขา ด้วยความมั่งคั่งของโอลิเวอร์ ทำให้เขาสนองความเอาแต่ใจของตัวได้อย่างน่าเหลือเชื่อ เช่น ตอนที่ทาคาโอะกับเคียวจูตั้งใจจะเข้าไปที่พิพิธภัณฑสถานลูฟ ปรากฏว่าโอเวอร์เช่าพิพิธภัณฑ์ไว้เพื่อกะนั่งดูคนเดียว โดยให้เหตุผลว่า เขาต้องการดูงานศิลปะอย่างสงบโดยปราศจากการรบกวน และเขายังมีสนามประลองที่อยู่ในสวนสาธารณะเป็นของตัวเองอีกด้วย ซึ่งเป็นที่ที่เขาและทาคาโอะแข่งกัน และได้ความช่วยเหลือจากไคที่แอบเตือนทาคาโอะอยู่ไกลๆ แต่การแข่งขันในครั้งนั้นผลเป็นเสมอกัน ทาคาโอะก็เอาชนะใจโอลิเวอร์ได้ และเขาได้สู้กับเรย์ในการแข่งอย่างเป็นทางการ แต่ผลก็เสมออีก เบย์เบลดของโอลิเวอร์คือ "ยูนิคอร์น" (ユニコーン)
ชองคาโล โทรันโทเล่ (ジャンカルロ・トルナトーレ)
 เด็กหนุ่มชาวอิตาเลียน ตระกูลโทรันโทเล่ของเขาเคยเป็นนักรบแกรดิเอเตอร์มาก่อน ซึ่งมีฝีมือทางเบย์เบลดร้ายกาจ ชนิดที่โอลิเวอร์เคยบอกกับทาคาโอะว่า ชองคาโลเก่งกว่าตนเสียอีก ซึ่งทาคาโอะพอได้ยินเช่นนั้นก็จงใจเดินทางไปตามหาเขาถึงอิตาลีและไปกดกริ่งที่หน้าบ้านโดยเฉพาะเพื่อขอท้าสู้ ปรากฏว่าชองคาโลในระหว่างนั้นกำลังหนีเรียนจากครูสอนพิเศษที่บ้านพอดี เดือดร้อนให้ทาคาโอะต้องไปตามหาในเมือง พอเจอเข้าอีกที ชองคาโลก็กำลังเดทกับผู้หญิงพร้อมกันถึงสองคน ทาคาโอะพยายามไปเซ้าซี้ให้แข่งด้วย จนในที่สุดชองคาโลจึงบอกว่าให้มาเจอกันในวันถัดไป เขาจะจัดสนามแข่งให้ ซึ่งด้วยความที่ตระกูลของเขาร่ำรวยมหาศาล เมื่อทาคาโอะมาถึง เขาจึงได้พบกับสนามโคลอสเซี่ยมขนาดใหญ่ เมื่อเข้าไปข้างในก็พบกับชองคาโลในชุดเกราะพร้อมแข่งเบย์เบลด ในนัดนี้ทาคาโอะแพ้ให้เขา ซึ่งชองคาโลก็รู้สึกคางแคลงใจอยู่ไม่น้อยหลังจากการแข่ง ทั้งสองจึงมาแข่งกันใหม่ในอีกวันหนึ่ง และคราวนี้ทาคาโอะก็เป็นฝ่ายชนะ ทำให้ชองคาโลตกลงกับโอลิเวอร์ว่าจะพาทาคาโอะไปหาราฟซึ่งเก่งที่สุดในทีม ทั้งนี้เบย์เบลดของชองคาโลคือ "แอมพิสไวเนอร์" (アンフィスバエナ)

**ทีม WHO (ฮู)**
 บลัด (ブラッド)
 หัวหน้าทีมฮู เบย์เบลดเดอร์ชาวโรมาเนีย มีหน้าตาท่าทางเหมือนแวมไพร์ ปรากฏตัวครั้งแรกได้ต่อสู้กับทาคาโอะแต่แพ้ ครั้งหนึ่งเขาเคยพ่ายแพ้ให้กับราฟในการแข่งขันเบย์เบลด ทำให้เขาและเพื่อนๆที่แพ้ทีมยูโรต่างแค้นใจมาก ซึ่งพวกเขาคิดว่าที่ทีมยูโรชนะพวกเขาได้นั้นเป็นเพราะทีมยูโรมีสัตว์ในตำนาน แต่พวกเขาไม่มี วันหนึ่งบลัดและเพื่อนๆของเขาจึงร้องขอสัตว์ในตำนานจากปีศาจ พวกเขาจึงได้สัตว์ปีศาจมาสิงสถิตอยู่พร้อมกับอำนาจลึกลับ จุดประสงค์ของทีมฮูในครั้งแรกนั้นจงใจจะกำจัดผู้เล่นที่ถือครองสัตว์ในตำนาน พวกเขาจึงคอยเล่นงานทีมBBA อยู่เรื่อยๆในช่วงที่ทีมBBA เดินทางในยุโรป แต่เมื่อทีมBBA สามารถเอาชนะทีมยูโรซึ่งเป็นอริของทีมฮูได้ พวกทีมฮูจึงไม่มีเหตุผลที่จะต้องเล่นงานผู้ใช้สัตว์ในตำนานอีกต่อไป เบย์เบลดของบลัด คือ "ดราเคียวส์"มีสัตว์ในตำนานชื่อ"ราคิวอาส"
 ฮาวลิ่งก์ (ハウリング)
 เบย์เบลดเดอร์แห่งทรานซิวาเนีย ผู้มีรูปลักษณ์เหมือนมนุษย์หมาป่า ปรากฏตัวครั้งแรกก็เกือบเอาชนะแม็กได้ แต่เรย์มาช่วยและแพ้ให้กับเรย์ เคยผ่ายแพ้ให้กับจอห์นนี่จนเกิดความแค้น เบย์เบลดของเขาคือ "วูฟส์"มีสัตว์ในตำนานชื่อ"วูฟส์ฟอร์ส"
 ไจ (ジャイ)
 เบย์เบลดเดอร์แห่งออสเตรีย เขามีหน้าตาเหมือนกับแฟรงเกนส์สไตน์ ซึ่งทำให้ดูน่ากลัวไม่แพ้คนอื่นๆในทีมที่ดูลึกลับๆ เคยแข่งกับโอลิเวอร์และแพ้ไป เบย์เบลดของเขาคือ "แฟรงเคออส"มีสัตว์ในตำนานชื่อ"ไฟซ์เก็น"
 ไคโรน่า (カイロナ)
 เบย์เบลดเดอร์จากอียิปต์ แต่งกายเหมือนกับมัมมี่ ปรากฏตัวเป็นคนแรกของทีม ในครั้งแรกก็ขโมยเบย์เบลดของทาคาโอะเพื่อจะทำลาย แต่แม็กกับเรย์มาขวางไว้แต่ก็สู้ไม่ได้ จนกระทั่งไคเข้ามาช่วยจึงสามารถเอาชนะได้ เขาเคยแพ้ชองคาโล และทำให้ผูกใจเจ็บทีมยูโรเหมือนกับคนอื่นๆ เบย์เบลดของเขาคือ "บันเดออส"มีสัตว์ในตำนานชื่อ"ราคิวออค"

**ทีมรัสเซีย (บอร์ก)**
 ยูริ อีวาลนอฟ (ユーリ・イヴァーノフ)
 เบย์เบลดเดอร์ที่แข็งแกร่งที่สุดในรัสเซีย เป็นคนที่น่ากลัวและเป็นอีกคนที่เป็นคู่ปรับของทาคาโอะ  ในภาคที่เขาปรากฏตัวในฐานะสมาชิกของทีมรัสเซีย เขาชนะเบย์เบลดเดอร์เกือบทุกราย แต่มาแพ้ให้กับทาคาโอะ ตอนนั้นยูริถือเป็นหนึ่งในอาวุธสำคัญของวอลคอฟ ที่เทรนยูริขึ้นมาเพื่อที่ว่าเขาจะสามารถรวบรวมสัตว์แห่งเทพมาไว้ในครอบครอง แต่เมื่อได้สู้กับทาคาโอะแล้ว ยูริก็เปลี่ยนไป ยูริได้เข้าใจถึงความสนุกในการเล่นเบย์เบลด ในภาคที่ 3 เขาปรากฏตัวในฐานะหัวหน้าทีม นีโอบอร์ก และได้เป็นคู่หูกับฮิวาตาริ ไค อีกด้วย มีเบย์เบลดประจำตัวคือ วูลบอร์ก
 บอริส อูสเบช็อส (ボリス・クズネツォーフ)
 เป็นคนที่มีนิสัยโหดเหี้ยม มีสามารถในการทรมานทั้งเบลดเดอร์และเบย์เบลดไปพร้อมกัน ในการต่อสู้ในเรย์ได้ทำร้ายเรย์จนบาดเจ็บ แต่ก็แพ้ในที่สุด ในภาค 3 ปรากฏตัวในฐานะสมาชิกของ Neo Borg มีเบย์เบลดชื่อ "ปาบอค"
 เชลเก (セルゲイ)
 เป็นเบย์เบลดเดอร์อีกคนที่แข็งแกร่งมาก สามารถเอาชนะเรย์และแย่งชิงเต่าคะนองของแม็ก(ในภาคแรก)เป็นคนรูปร่างสูงใหญ่ และหยิ่งในตัวเองสูง ในภาค 3ปรากฏตัวในฐานะสมาชิกของ Neo Borg มีเบย์เบลดชื่อ "วาฬบอค"
 อีวาน ปาคอฟ (イワン・パホーフ)
 ปรากฏตัวเฉพาะภาคแรก มีนิสัยชอบดูถูกคน รูปร่างเตี้ย แต่มีความสามารถที่เก่งกาจ เบย์เบลดของเขามีความสามารถเหมือนงูพิษ ปรากฏตัวครั้งแรกก็สู้กับทาคาโอะได้อย่างสูสีโดยที่ไม่ต้องเอาจริง มาแพ้ให้กับไค มีเบย์เบลดชื่อ "วาบอค"
 วลาดิเมียร์ วอลคอฟ (ウラジミール・ヴォルコフ)
 ผู้อยู่เบื้องหลังองค์กรบอคที่หลอกใช้ปู่ของไคให้สนับสนุนทีมบอร์ค ในภาค 3 เป็นผู้จัดการทีม BEGA เป็นจอมวายร้ายของเรื่อง
 ฮิวาตาริ โชอิชิโร่ (火渡宗一郎)
 ปู่ของไค ประธานบริษัทที่ธุรกิจรุ่งเรื่องเป็นอันดับ 3 ของโลก ผู้สนับสนุนทีมบอร์ก

**เบลดเดอร์ทีมชาติอื่นๆ**
ทีมไทย (タイチーム)
;อนันดา (アナンダ)
;วิรุตม์ (ヴィルット)
;โกจัง (コチャン)
ทีมมองโกล (モンゴルチーム)
;บัตบายาร์ (バトバヤル)
;ดอลจิ (ドルジ)
;บัลตัน (バルダン)
ทีมอินเดีย (インドチーム)
;ราจู (ラジュー)
ทีมมัลดีฟส์ (モルディブチーム)
;อิบราฮีร์ (イブラヒル)
;อับดุล (アブドル)
;บาราคัท (バラカット)
ทีมสาธารณรัฐโดมินิกัน (ドミニカ共和国チーム)
;แอนโตนิโอ (アントニオ)
ทีมแม็กซิโก (メキシコチーム)
;มิเกล (ミゲル)
;เปโตร (ペドロ)
;รามอน (ラモン)
ทีมสาธารณรัฐเอกวาดอร์ (エクアドル共和国チーム)
;ซันติอาโก้ (サンチャゴ)
;เฟอร์นันดินา (フェルナンディナ)
;บาร์โทโลเม่ (バルトロメ)
ทีมออสเตรเลีย (オーストラリアチーム)
ทีมบราซิล (ブラジルチーム)
;ซัลบัลทอล (サルバトール)
;พอลลา (パウラ)
;มาริโอ (マリオ)

**ตัวละครอื่นๆ**
โนบุโอะ (ノブオ)
อากิระ (アキラ)
ฮิรุตะ มาโคโตะ (蛭田マコト)
ซุซึกะ (鈴鹿)
สึคุบะ (筑波)
ยู (ユウ)
โคจิ (コウジ)
จอร์จ สมิธ (ジョージ・スミス)
แคธี่ กลอเรีย (キャシィ・グローリア)
ไทฟูน หลุยส์ (タイフーン・ルイス)
คิโนมิยะ ทัตสึยะ (木ノ宮龍也)
พ่อของทาคาโอะและจิน

**ตัวละครที่ปรากฏตัวใน เบย์เบลด ศึกลูกข่างสะท้านฟ้า 2002**

**เซนต์ชิล**
 ออสม่า (オズマ)
 ดองก้า (ドゥンガ)
 มาเรียม (マリアム)
 ยูซึฟุ (ユスフ)

**ทีมไซคิก**
 เคน ยามะชิตะ (ケイン山下)
 โกคิ (ゴウキ)
 ซาลิม่า (サリマ)
 จิม (ジム)

**ตัวละครที่ปรากฏตัวใน เบย์เบลด ศึกลูกข่างสะท้านฟ้า G รีโวลูชัน**

**ไปฟูส์**
คน เรย์ (金李)
เฉิน ไร (チェン・ライ) 
เฉิน เหมา (チェン・マオ)
กิกิ (キキ)
เกา (ガオウ)
ผู้เฒ่าทาโอะ (老師タオ)

**PPB ออลสตาร์ส**
มิซึฮาระ แม็กซ์ (水原マックス)
ริค แอนเดอร์สัน (リック・アンダーソン)
ปรากฏตัวในภาคที่ 3 ในฐานะคู่หูของแม็ก มักปรากฏตัวพร้อมกับวิทยุที่เปิดเพลงลั่นดังสนั่น เขามักพูดจาดูถูกหาเรื่องคนจนทำให้เป็นที่ไม่ชอบใจของใครหลายๆคนในทีมPPB All star (ชื่อทีมอย่างเป็นทางการในภาคสาม) มีฝีมือที่น่ากลัว บ้าพลังราวกับวัวป่า ทำลายทุกสิ่งที่ขวางทาง สามารถเอาชนะนักสู้เบย์เบลดเกือบทุกราย แต่มาแพ้ครั้งแรกให้กับ ไดอิจิ มีเบย์เบลดชื่อว่า ร็อคไบซัน
ไมเคิล โซมาส (マイケル・ソマーズ)
เอ็ดดี้ สมิธ (エディ・スミス)
เอมิลี่ วัตสัน (エミリー・ワトソン)
สตีฟ (スティーブ)
อิซึฮาระ จูดี้ (水原ジュディ)

**นีโอบอร์ก**
ฮิวาตาริ ไค (火渡カイ)
ยูริ อีวาลนอฟ (ユーリ・イヴァーノフ)
บอริส อูสเบช็อส (ボリス・クズネツォーフ)
เชลเก (セルゲイ)
อีวาน ปาคอฟ (イワン・パホーフ)

**รายชื่อตอน**

**เบย์เบลด ศึกลูกข่างสะท้านฟ้า**

**เบย์เบลด ศึกลูกข่างสะท้านฟ้า 2002**

**เบย์เบลด ศึกลูกข่างสะท้านฟ้า G รีโวลูชัน**

**เพลงประกอบ**
เพลงเปิดเรื่อง
ชุดที่ 1- "Fighting Spirits -Song for Beyblade-"
ร้องโดย SYSTEM-B (โยชิโคชิ ยูมิ)
ชุดที่ 2- "Off the chains"- "Jet"
ชุดที่ 3- "โบคุระ โนะ จิไดเอะ -go ahead-" (僕らの時代へ -go ahead-)- "Identified"
เพลงปิดเรื่อง
ชุดที่ 1- "CHEER SONG"
ร้องโดย SYSTEM-B (โอโตโมะ จุน)
ชุดที่ 2- "URBAN LOVE"
ร้องโดย Shiori- "What's the answer?"
ร้องโดย Retro G-Style
ชุดที่ 3- "OH YES
"- "คาเซะ โนะ ฟุคุ บาโชะ" (風の吹く場所)- "Sing of Wish"

**เบย์เบลด ศึกลูกข่างสะท้านฟ้า THE MOVIE ศึกเดือด! ทาคาโอะ VS ไดจิ**
เบย์เบลด ศึกลูกข่างสะท้านฟ้า THE MOVIE ศึกเดือด! ทาคาโอะ VS ไดจิ (Bakuten Shūto Beiburedo Za Mūbī Gekitō
Takao Tai Daichi) เป็นภาพยนตร์ที่เข้าฉายเมื่อวันที่ 17 สิงหาคม ค.ศ. 2002 ที่โรงภาพยนตร์ในประเทศญี่ปุ่น ในส่วนประเทศไทยได้เข้าฉายในโรงภาพยนตร์เมื่อวันที่ 21 มีนาคม พ.ศ. 2546 ผู้นำเข้าฉายคือบริษัท โลโก้ฟิล์ม
ทั้งนี้เนื้อหาของภาพยนตร์ถูกนับเป็นเนื้อหาของโลกคู่ขนานกับอนิเมะทีวีซีรีส์เรื่องหลัก และดำเนินเรื่องตามลำดับเวลาของผลงานเดิม ทั้งนี้ตัวละคร สึเมะรากิ ไดจิ จากมังงะภาคแยกได้ปรากฏตัวในภาพยนตร์เป็นครั้งแรก ก่อนที่จะปรากฏตัวในทีวีซีรีส์ภาค G เรโวลูชัน

**ตัวละครที่ปรากฏเฉพาะในภาพยนตร์**

**ผู้ใช้สัตว์ในตำนานแห่งความมืด**
ฟุจิมุระ ฮิโรชิ (藤村ヒロシ)
อายากะ (アヤカ)
ชินโกะ (シンゴ)
ซาโตรุ (サトル)

**ตัวละครอื่นๆ ที่ปรากฏเฉพาะในภาพยนตร์**
สึเมะรากิ ไดโกโร่ (皇大悟郎)
อาจารย์เท็นไก (天外先生)
แม่ของเคย์โกะ (ケイコの母)

**การออกอากาศ**
บาคุเท็นชู๊ต เบย์เบลด ออกอากาศทุกวันจันทร์เวลา 18.00 - 18.30 น. ทางสถานีโทรทัศน์ทีวีโตเกียว ออกอากาศคร้้งแรกเมื่อวันที่ 8 มกราคม ค.ศ. 2001 จนถึงวันที่ 29 ธันวาคม ค.ศ. 2003 รวมระยะวันออกอากาศถึง 3 ปี
ในประเทศไทย เบย์เบลดได้เข้ามาออกอากาศทางสถานีโทรทัศน์ ช่อง 9 โดยใช้ชื่อเรื่องว่า เบย์เบลด ศึกลูกข่างสะท้านฟ้า โดยออกอากาศในรายการ ช่อง 9 การ์ตูน ทุกวันเสาร์และวันอาทิตย์ ออกอากาศเมื่อช่วงปี พ.ศ. 2545 (ภาคแรก), พ.ศ. 2549 (ภาค 2002), พ.ศ. 2552 (G รีโวลูชัน) และได้ออกอากาศช่องทีวีดาวเทียม ยูบีซีคิดส์ โดยใช้ชื่อเรื่องว่า ลูกข่างสะท้านฟ้า โดยออกอากาศตั้งแต่ภาค 2002 และ G รีโวลูชัน นอกจากนี้ยังได้มีการวางจำหน่ายในรูปแบบวีซีดี โดยภาคแรกผู้ถือลิขสิทธิ์ในการวางจำหน่ายคิอ บริษัทการ์ตูนมีเดีย และ DEX, ภาค 2002 ผู้ถือลิขสิทธิ์ในการวางจำหน่ายคิอ บริษัท Animedia โดยใช้ชื่อเรื่องว่า เบย์เบลด V Force ศึกลูกข่างสะท้านฟ้า ภาค 2 และภาค G รีโวลูชัน ผู้ถือลิขสิทธิ์ในการวางจำหน่ายคิอ บริษัท การ์ตูนอินเตอร์ จำกัด โดยใช้ชื่อเรื่องว่า เบย์เบลดภาค 3 ศึกอวสานลูกข่างสายฟ้า

**อ้างอิง**

**แหล่งข้อมูลอื่น**
  เว็บไซต์อย่างเป็นทางการ -  เว็บไซต์อย่างเป็นทางการของเบย์เบลด ภาค 2 ในเว็บไซต์ Animedia date=2008-05-07 -  ข้อมูลตัวละครเบย์เบลด ภาค 2 ในเว็บไซต์โมเดิร์นไนน์การ์ตูน date=2008-04-09 - id=459080- 4083
บ
หมวดหมู่:การ์ตูนญี่ปุ่นสำหรับเด็ก
หมวดหมู่:การ์ตูนญี่ปุ่นแนวจินตนิมิต
หมวดหมู่:การ์ตูนญี่ปุ่นแนวโชเน็ง
หมวดหมู่:อนิเมะและมังงะเกี่ยวกับกีฬา
หมวดหมู่:ภาพยนตร์ญี่ปุ่น
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2544
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2545
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2546
หมวดหมู่:รายการโทรทัศน์ของทีวีโตเกียว